**«Сампдорыя»** (італ.: Sampdoria) — італьянскі футбольны клуб з горада Генуя. Клуб быў створаны ў 1946 годзе ў выніку зліцця двух існуючых спартыўных клубаў, карані якіх можна прасачыць да 1890-х гадоў, «Самп’ердарэнезэ» і «Андрэа Дорыя». «Сампдорыя» ў цяперашні момант гуляе ў Серыі B.

І назва каманды, і колеры кашуляў адлюстроўваюць адпаведныя прыкметы абодвух клубаў, як спалучэнне назваў і сіне-белыя і чырвона-чорныя колеры абодвух з былых клубаў. Свае хатнія гульні «Сампдорыя» праводзіць на стадыёне «Луіджы Ферарыс», які здольны змясціць 36 536 аматараў футбола. Гэтую пляцоўку клуб падзяляе з яшчэ адным прадстаўніком горада клубам «Джэноа». Дэрбі паміж двума клубамі шырока вядома як Ліхтарнае дэрбі.

«Сампдорыя» атрымлівала скудэта толькі адзін раз у сваёй гісторыі, у сезоне 1990/91. Клуб таксама чатыры разы станавіўся пераможцам Кубка Італіі (1985, 1988, 1989 і 1994) і адзін раз перамагаў у розыгрышу Суперкубка Італіі. Іх самы вялікі еўрапейскі поспех прыйшоў, калі яны атрымалі перамогу ў Кубку ўладальнікаў кубкаў у 1990 годзе. Яны таксама дасягнулі фіналу Кубка еўрапейскіх чэмпіёнаў у 1992 годзе, дзе саступілі іспанскай «Барселоне» з лікам 1:0 пасля дадатковага часу.

Узімку 2002 года, калі «Сампдорыя» была на мяжы знікнення, уладальнікам клуба стаў прадпрымальнік Рыкарда Гаронэ. Яму ўдалося вярнуць каманду ў еўракубкі.

Па выніках сезона 2010/11 каманда заняла 18-ы радок турнірнай табліцы і выбыла з Серыі A, аднак ужо праз год вярнулася ў элітны дывізіён, дзе гуляла да 2023 года.

Найлепшымі ігракамі ў гісторыі клуба лічацца нападнікі Джанлука Віялі і Раберта Манчыні, паўабаронца Аціліа Ламбарда і брамнік Джанлука Пальюка.

Гісторыя
--------

### Раннія гады

Гімнастычны клуб «Самп’ердарэнезэ» быў заснаваны ў 1891 годзе, адкрыўшы сваю ​​футбольную секцыю толькі ў 1899 годзе. Таксама ў гэты час клуб імя «Таварыства Андрэа Дорыя» быў заснаваны ў 1895 годзе, ён амаль адразу засяродзіў сваю ўвагу на футболе.

Клуб «Андрэа Дорыя» не ўдзельнічаў у першых чэмпіянатах Італіі па футболе, якія былі арганізаваны італьянскай федэрацыяй футбола, замест гэтага яны гулялі ў спаборніцтвах, якія былі арганізаваны італьянскай гімнастычнай федэрацыяй. Клуб у рэшце рэшт усё ж такі ўступіў у розыгрыш футбольнага чэмпіянату ў 1903 годзе, аднак ігракі не маглі перамагчы ў ніводнай гульні да 1907 года, калі яны нанеслі паражэнне сваім мясцовым канкурэнтам — клубу «Джэноа» — з лікам 3:1.

Клуб не паказваў значных поспехаў, толькі ў сезоне 1910/11 ён аказаўся вышэй па турнірнай табліцы за такія клубы, як «Ювентус», «Інтэрнацыянале» і «Джэноа» ў розыгрышу свайго рэгіёна.

Пасля Першай сусветнай вайны, «Самп’ердарэнезэ», нарэшце, пачаў выступаць у розыгрышы італьянскага чэмпіянату, пасля таго як яны выкупілі правінцыйны даваенны клуб «Про Лігурыя». Такім чынам, «Самп’ердарэнезэ» і «Андрэа Дорыя» сустрэліся ў чэмпіянаце ў першы раз, «дарыянцы» атрымалі перамогу і згулялі ўнічыю (4:1 і 1:1), а таксама занялі другое месца пасля «Джэноа» ў розыгрышу чэмпіянату ў Лігурыйскай зоне, атрымаўшы, такім чынам, права ўдзелу ў нацыянальным раўндзе.

Склад
-----

*Станам на верасень 2023 года.*


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| № |  | Паз. | Імя | Нар. |
| --- | --- | --- | --- | --- |
| 1 | Сербія | Бр | Філіп Станкавіч | 2002
 |
| 3 | Італія | Аб | Антоніа Барэка | 1995 |
| 4 | Англія | ПА | Раналду Віейра | 1998 |
| 5 | Нарвегія | ПА | Крыстафер Аскільдсен | 2001 |
| 6 | Італія | ПА | Сімонэ Панада | 2002 |
| 7 | Італія | Нап | Себасцьяна Эспазіта | 2002 |
| 8 | Італія | ПА | Матэа Рычы | 1994 |
| 9 | Італія | Нап | Мануэль Дэ Лука | 1998 |
| 10 | Італія | ПА | Валерыа Верэ | 1994 |
| 11 | Іспанія | Нап | Эстаніс Педрола | 2003 |
| 13 | Італія | Аб | Андрэа Конці | 1994 |
| 16 | Італія | Нап | Фабіа Барыні | 1991 |
| 17 | Італія | ПА | Ларэнца Малагрыда | 2003 |
| 20 | Італія | Нап | Антаніна Ла Гуміна | 1996 |

 |  | 

| № |  | Паз. | Імя | Нар. |
| --- | --- | --- | --- | --- |
| 21 | Італія | Аб | Сімонэ Джардана | 2001 |
| 22 | Італія | Бр | Нікола Равалья | 1988 |
| 23 | Італія | Аб | Фабіа Дэпаолі | 1997
 |
| 25 | Італія | Аб | Алекс Ферары | 1994 |
| 28 | Іспанія | ПА | Жэрар Епес | 2002 |
| 29 | Італія | Аб | Нікола Муру | 1994 |
| 32 | Італія | ПА | Стэфана Джырэлі | 2001 |
| 33 | Уругвай | Аб | Факунда Гансалес | 2003
 |
| 40 | Славенія | Аб | Петар Стаянавіч | 1995 |
| 77 | Італія | Нап | Марка Дэле Манаке | 2005 |
| 80 | Італія | ПА | Леанарда Бенедэці | 2000 |
| 87 | Італія | Аб | Даніэле Гілардзі | 2003 |
| 92 | Францыя | ПА | Наа Леміна | 2005
 |
|  | Швейцарыя | ПА | Пайтым Касамі | 1992 |

 |

Заўвагі
-------

1. ↑  «www.genoacfc.it».

Спасылкі
--------

* Афіцыйны сайт (італ.) (англ.) (ісп.) (кіт.)
* Сайт ультрас-групы *Ultras Tito* Архівавана 10 красавіка 2008. (італ.)

|  |  |
| --- | --- |
| ⚙️   У сацыяльных сетках | Facebook · Twitter |
| Фота, відэа і аўдыё | Instagram · TikTok · YouTube |
| Тэматычныя сайты | FootballDatabase.eu · Soccerway · playmarkerstats.com · Transfermarkt · worldfootball.net · Серыя A · УЕФА |
| Слоўнікі і энцыклапедыі | Вялікая нарвежская |
| Нарматыўны кантроль | GND: 1052594875 · VIAF: 309596119 |

| ⛭Чэмпіёны Італіі па футболе |
| --- |
| 
* Ювентус (**36**)
* Інтэр (**19**)
* Мілан (**19**)
* Джэноа (**9**)
* Тарына (**8**)
* Балоння (**7**)
* Про Верчэлі (**7**)
* Напалі (**3**)
* Рома (**3**)
* Лацыа (**2**)
* Фіярэнціна (**2**)
* Сампдорыя (**1**)
* Верона (**1**)
* Кальяры (**1**)
* Спецыя (**1**)
* Навезэ (**1**)
* Казале (**1**)

 |